CELEX: 31990Y0412(02)
Language: el
Date: 1989-10-17 00:00:00
Title: Απόφαση αριθ. 140 της 17ης Οκτωβρίου 1989 σχετικά με την τιμή μετατροπής, από το φορέα του τόπου κατοικίας ενός μεθοριακού εργαζομένου σε πλήρη ανεργία, του τελευταίου μισθού που έλαβε ο εργαζόμενος αυτός στο αρμόδιο κράτος

Σημαντική ανακοίνωση νομικού περιεχομένου

|

31990Y0412(02)

Απόφαση αριθ. 140 της 17ης Οκτωβρίου 1989 σχετικά με την τιμή μετατροπής, από το φορέα του τόπου κατοικίας ενός μεθοριακού εργαζομένου σε πλήρη ανεργία, του τελευταίου μισθού που έλαβε ο εργαζόμενος αυτός στο αρμόδιο κράτος  

Επίσημη Εφημερίδα αριθ. C 094 της 12/04/1990 σ. 0004 - 0004

		Απόφαση αριθ. 140της 17ης Οκτωβρίου 1989σχετικά με την τιμή μετατροπής, από το φορέα του τόπου κατοικίας ενός μεθοριακού εργαζομένου σε πλήρη ανεργία, του τελευταίου μισθού που έλαβε ο εργαζόμενος αυτός στο αρμόδιο κράτος(90/C 94/04)Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΕΙΑ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου της 14ης Ιουνίου 1971 σχετικά με την εφαρμογή των συστημάτων κοινωνικής ασφάλειας στους μισθωτούς και μη μισθωτούς εργαζόμενους και στα μέλη των οικογενειών τους που μετακινούνται στο εσωτερικό της Κοινότητας, σύμφωνα με το οποίο είναι επιφορτισμένη να εξετάζει κάθε διοικητικό ή ερμηνευτικό θέμα που δημιουργείται κατά την εφαρμογή του κανονισμού (ΕΟΚ) αριθ. 1408/71 και των μεταγενέστερων κανονισμών,το άρθρο 68 παράγραφος 1 και το άρθρο 71 παράγραφος 1 στοιχείο α) σημείο ii) του κανονισμού (ΕΟΚ) αριθ. 1408/71,την απόφαση 67/79 (Fellinger) του Δικαστηρίου των Ευρωπαϊκών Κοινοτήτων της 28ης Φεβρουαρίου 1980, της οποίας το διατακτικό έχει ως εξής: "Το άρθρο 68 παράγραφος 1 του κανονισμού (ΕΟΚ) αριθ. 1408/71, σε συνδυασμό με το άρθρο 51 της συνθήκης και τους στόχους που επιδιώκει, πρέπει να ερμηνευτεί κατά την έννοια ότι στην περίπτωση ενός μεθοριακού εργαζόμενου σε πλήρη ανεργία, όπως ορίζεται στο άρθρο 1 στοιχείο β) του κανονισμού αυτού, ο αρμόδιος φορέας του κράτους μέλους κατοικίας του οποίου η εθνική νομοθεσία προβλέπει ότι ο υπολογισμός των παροχών γίνεται με βάση το ποσό του προηγούμενου μισθού, πρέπει να υπολογίζει τις παροχές αυτές με βάση το μισθό που ελάμβανε ο εργαζόμενος για την τελευταία του απασχόληση στο κράτος μέλος όπου εργαζόταν, αμέσως πριν μείνει άνεργος",Εκτιμώντας ότι πρέπει, κατά συνέπεια, να καθορισθεί η τιμή συναλλάγματος για τη μετατροπή του ποσού του μισθού που έλαβε ο εργαζόμενος στο νόμισμα του κράτους μέλους κατοικίας,ΑΠΟΦΑΣΙΖΕΙ:1. Με σκοπό τη συνδυασμένη εφαρμογή των διατάξεων του άρθρου 68 παράγραφος 1 και του άρθρου 71 παράγραφος 1 στοιχείο α) σημείο ii) του κανονισμού (ΕΟΚ) αριθ. 1408/71, ο φορέας του τόπου κατοικίας του μεθοριακού εργαζόμενου σε πλήρη ανεργία, μετατρέπει στο νόμισμά του το ποσό του μισθού που έλαβε ο εργαζόμενος για την τελευταία του απασχόληση στο αρμόδιο κράτος αμέσως πριν μείνει άνεργος, με βάση την τιμή μετατροπής που ορίζεται στο άρθρο 107 παράγραφος 1 του κανονισμού (ΕΟΚ) αριθ. 574/72 η οποία ισχύει κατά τη διάρκεια του μήνα που εισέπραξε τον τελευταίο του μισθό.2. Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Αρχίζει να ισχύει από την πρώτη ημέρα του μήνα που ακολουθεί τη δημοσίευσή της.Ο πρόεδρος της Διοικητικής ΕπιτροπήςΜ. Mousseau--------------------------------------------------